  Анжелика Тихонова корреспондент 17-тӥ куарусёнэ Удмуртиысь йӧскалык лыдӟетъюртын (Советской урам, 11) «Пайдаё-а трос кылъёс тодыны?» лекция ортчоз. Ужрадэ вань мылкыд карисьёсты ӧтё. Со сярысь йӧскалык но шаертодон литературая центрлэн «ВКонтакте» мерлыко вотэсысь бамаз ивортӥзы. Лекциез кылосбур тодосъя доктор, Удмурт кун университетысь Удмурт кылосбуръя, финно-угроведениея но журналистикая институтысь огъя но финн-угор кылтодосъя кафедраысь профессор Наталья Кондратьева лыдӟоз Со дунне вылысь кылъёслэн пӧртэмлыксы, кык кылэз тодон сярысь мифъёс, кык но тросгес кылъёсты тодонлэн йырвизез азинтонын шӧдӥськемез сярысь вералоз, озьы ик кунгож кылъёсты капчиен дышетон амалъёсыныз люкиськоз. Ужрад йӧскалык лыдӟетъюртысь конференц-залын 13 часын кутскоз. Пыронэз дунтэк. Куноосты сьӧразы маскаос кутыны куро. Тодэ вайытом, 16-тӥ куарусёнэ йӧскалык лыдӟетъюртын «Молот-шоу» ортчоз.  Тегъёс: Дышетон Ижкар Удмуртия удмурткыл Йӧскалыклыдӟетъюрт  